open-index/open-wikipedia-markdown huggingface dataset:
Eteron - Ινστιτούτο για την Έρευνα και την Κοινωνική Αλλαγή

Το **Eteron – Ινστιτούτο για την Έρευνα και την Κοινωνική Αλλαγή** είναι Ελληνικό ινστιτούτο δεξαμενής σκέψης και εστιάζει στη γνώση μέσω ερευνών, αναλύσεων, αρθρογραφίας, δημοσκοπήσεων και δημόσιων εκδηλώσεων, προωθώντας πολιτικές προτάσεις με έμφαση στη δικαιοσύνη, την συμπερίληψη και τη βιωσιμότητα. Ιδρύθηκε από τον επιχειρηματία Δημήτρη Μάρη το 2022 με τον οικονομολόγο και πρώην βουλευτή Γαβριήλ Σακελλαρίδη αρχικά να αναλαμβάνει την διεύθυνση του. Από το 2023, διευθυντής του ινστιτούτου είναι ο Χρήστος Παπαγιάννης.

Από το 2023 το ινστιτούτο συνεργάζεται με το Πάντειο Πανεπιστήμιο, ενώ τον Ιούνιο του 2024 ανακοίνωσε ερευνητική συνεργασία με το King's College του Λονδίνου.

## Αποστολή και στόχοι
Το ινστιτούτο έχει δημοσιεύσει πληθώρα ερευνών που καλύπτουν θέματα όπως τα ανθρώπινα δικαιώματα, εκλογικές προτιμήσεις, η ποιότητα της δημοκρατίας στην Ελλάδα, ζητήματα ισότητας και κοινωνικές παθογένειες. Το 2024, κυκλοφόρησε ντοκιμαντέρ για το σιδηροδρομικό δυστύχημα στα Τέμπη του 2023, το οποίο έγινε viral. Τον Ιούνιο του 2024, σε συνεργασία με το King's College London, δημοσίευσε την πρώτη έρευνα με θέμα την έμφυλη βία και τη θέση της γυναίκας στην Ελλάδα. 

Μεταξύ άλλων οι στόχοι του ινστιτούτου είναι:

* Παράγει γνώση μέσω αξιόπιστων ερευνών, αναλύσεων, αρθρογραφίας και δημόσιων εκδηλώσεων.
* Ενδυναμώνει πολίτες, ιδέες και οργανώσεις, δίνοντας προτεραιότητα στις πραγματικές ανάγκες στη δημόσια συζήτηση.
* Προωθεί πολιτικές προτάσεις βασισμένες στη δικαιοσύνη, τη συμπερίληψη και τη βιωσιμότητα.
* Μοιράζεται μεθόδους και εργαλεία για την ανάπτυξη δυνατοτήτων και τη διάχυση της γνώσης.
* Δημιουργεί καινοτόμους τρόπους επικοινωνίας για την κατανόηση σύνθετων θεμάτων.
* Οικοδομεί συνεργασίες με σεβασμό, ανοιχτότητα και κοινές αξίες.
* Λειτουργεί ως κόμβος συνεργειών με διεθνείς ερευνητικούς οργανισμούς, φέρνοντας τη διεθνή συζήτηση στην Ελλάδα και προωθώντας τη συζήτηση για την Ελλάδα στο εξωτερικό.

## Παραπομπές


## Εξωτερικοί σύνδεσμοι

* Επίσημος Ιστότοπος

Κατηγορία:Δεξαμενές σκέψης
Ελληνικό Τμήμα της ΙΒΒΥ – Κύκλος του Ελληνικού Παιδικού Βιβλίου

Ο Κύκλος του Ελληνικού Παιδικού Βιβλίου είναι μη κερδοσκοπικό, μη κυβερνητικός, πολιτιστικός σύλλογος και είναι το Ελληνικό Τμήμα της Διεθνούς Οργάνωσης Βιβλίων για τη Νεότητα (International Board on Books for Young People – IBBY). Ιδρύθηκε το 1969 από 25 προσωπικότητες της παιδικής λογοτεχνίας που είχαν επαφή με την διεθνή IBBY από το 1958. Τα μέλη του Κύκλου περιλαμβάνουν συγγραφείς, εικονογράφους, μεταφραστές, εκδότες, βιβλιοθηκονόμους, καθηγητές πανεπιστημίου, ερευνητές, εκπαιδευτικούς, ψυχολόγους κι όλους όσοι ενδιαφέρονται έμπρακτα για το παιδικό βιβλίο. Ο Κύκλος διοικείται από ένα επταμελές Διοικητικό Συμβούλιο που εκλέγεται από τη Γενική Συνέλευση.

Κάθε χρόνο, το Ελληνικό Τμήμα της IBBY προκηρύσσει διαγωνισμούς για τη συγγραφή, εικονογράφηση, μετάφραση και διασκευή βιβλίων για παιδιά και νέους/ες που έχουν εκδοθεί για πρώτη φορά τη συγκεκριμένη χρονιά. Η Κριτική Επιτροπή, που ορίζεται από το Διοικητικό Συμβούλιο του Ελληνικού Τμήματος της ΙΒΒΥ, αξιολογεί το σύνολο των βιβλίων που έχουν κατατεθεί είτε από δημιουργούς είτε από εκδότες και στις αρχές της επόμενης χρονιάς ανακοινώνει τους βραχείς καταλόγους των διαγωνισμών ανά κατηγορία. 

Τα αποτελέσματα των διαγωνισμών ανακοινώνονται σε εκδήλωση που πραγματοποιείται για τον εορτασμό της Παγκόσμιας Ημέρας Παιδικού Βιβλίου. Στην ίδια εκδήλωση, δίνονται και βραβεία προώθησης της φιλαναγνωσίας σε φυσικά πρόσωπα και φορείς.

## Κατηγορίες βραβείων

* Α1. Βραβείο «Πηνελόπη Μαξίμου» σε συγγραφέα βιβλίου αφήγησης βραχείας φόρμας για παιδιά.
* Α2. Βραβείο σε εικονογράφο και σε συγγραφέα εικονοβιβλίου για την εικονογράφηση και το κείμενο.
* Α3. Βραβείο «Φανή Αποστολίδου» σε συγγραφέα εκτενούς αφηγήματος για παιδιά μεγάλων τάξεων Δημοτικού και πρώτων τάξεων Γυμνασίου.
* Α4. Βραβείο σε συγγραφέα εφηβικού - νεανικού βιβλίου για εφήβους και νέους/ες.
* Α5. Βραβείο «Βίτω Αγγελοπούλου» σε συγγραφέα βιβλίου με πληροφοριακά κείμενα (γνώσεων) για παιδιά.
* Α6. Βραβείο σε ξένο συγγραφέα, Έλληνα/νίδα εκδότη/τρια και μεταφραστή/τρια βιβλίου μεταφρασμένου στα ελληνικά για παιδιά ή νέους/ες.
* Α7. Βραβείο «Λότη Πέτροβιτς-Ανδρουτσοπούλου» σε πρωτοεμφανιζόμενο/η συγγραφέα βιβλίου για παιδιά ή νέους.
* Α8. Βραβείο σε συγγραφέα για τη διασκευή λογοτεχνικού έργου της ελληνικής ή παγκόσμιας λογοτεχνίας για παιδιά και νέους.
* Α9. Ειδικό βραβείο σε εικονογράφο για την εικονογράφηση βιβλίου με εικόνες για παιδιά και νέους.

## Βραβεία Ελληνικού Τμήματος ΙΒΒΥ τελευταίων ετών

## Παραπομπές
Μπλεζ Σαντράρ

Ο **Μπλεζ Σαντράρ** (1 Σεπτεμβρίου 1887 - 21 Ιανουαρίου 1961) ήταν ποιητής και πεζογράφος ελβετικής καταγωγής που πήρε τη γαλλική εθνικότητα, καινοτόμος μοντερνιστής και πρωτοπόρος της ευρωπαϊκής λογοτεχνίας."*Αν ο [[Αρθούρος Ρεμπώ|Ρεμπώ]] υπήρξε θεμελιωτής και στυλοβάτης του πνεύματος της νεότερης ποίησης, ο Σαντράρ πέρα από μέγας αναθεωρητής της ήταν και οικοδόμος της ανέγερσής της*". Ταξίδεψε στην Ευρώπη, στη Λατινική και τη Βόρεια Αμερική, στην Κίνα και στη Ρωσία. Στη διάρκεια του Πρώτου Παγκοσμίου Πολέμου έχασε το ένα του χέρι υπηρετώντας στη Λεγεώνα των Ξένων.

## Ελληνική βιβλιογραφία

* *26 ποιήματα και μια συνέντευξη*, μετάφραση: Κλείτος Κύρου, Ναυσικά Αθανασίου, Γιάννης Λειβαδάς, εκδόσεις Κουκούτσι, Αθήνα 2019
* *Παρασπουδές στη γαλλική ποίηση*, μετάφραση: Γιάννης Λειβαδάς, εκδόσεις Bibliotheque, Αθήνα 2018
* *Σκότωσα*, μετάφραση: Γιάννης Λειβαδάς, εκδόσεις Futura, Αθήνα 2017
* Γιάννης Λειβαδάς*: Μπλεζ Σαντράρ, βιογραφικό σκαρίφημα*, εκδόσεις Κουκούτσι, Αθήνα 2016
* *Ο Παναμάς ή Οι περιπέτειες των επτά θείων μου*, μετάφραση: Μαρία Παπαδήμα, εκδόσεις Ύψιλον, Αθήνα 2007
* *Η πρόζα του Υπερσιβηρικού και της μικρής Ιωάννας της Γαλλίας*, μετάφραση: Κλείτος Κύρου, εκδόσεις Άκρον, Αθήνα 2003
* *Ρούμι*, μετάφραση: Ελένη Κώνστα, Εκδόσεις Καστανιώτη, Αθήνα 1999
* *Πάσχα στη Νέα Υόρκη*, μετάφραση: Γιάννης Βαρβέρης, εκδόσεις Ύψιλον, Αθήνα 1999
* *Ο χρυσός*, μετάφραση: Αλέξης Ζήρας, Εκδόσεις Καστανιώτη, Αθήνα 1998
* *Μοραβαζίν, βίος και πολιτεία*, μετάφραση: Γιώργος Σπανός, εκδόσεις Opera, Αθήνα 1993
* *Περιπλανήσεις*, μετάφραση: Τίνα Τσιάτσικα, εκδόσεις Ροές, Αθήνα 1991

## Εξωτερικοί σύνδεσμοι

* https://bookpress.gr/stiles/eponimos/6734-cendrars-blaise-kastaniotis-roumi
* https://bookpress.gr/stiles/eponimos/8169-moravazin-kai-taksidi-stin-akri-tis-nyxtas
* https://neoplanodion.gr/2022/10/14/blaise-cendrars-poemes/
* https://neoplanodion.gr/2022/06/10/relans-ston-blaise-cendrars/
* https://constellation-cendrars.ch/

## Παραπομπές


Κατηγορία:Γάλλοι ποιητές
Κατηγορία:Γάλλοι συγγραφείς
Πίτερ Χάμιλ

Ο **Πίτερ Χάμιλ** (, γεννημένος στις 5 Νοεμβρίου 1948) είναι Άγγλος τραγουδιστής και μουσικοσυνθέτης. Ήταν ιδρυτικό μέλος του προοδευτικού ροκ συγκροτήματος Van der Graaf Generator. Το 2012 αναγνωρίστηκε με το βραβείο Visionary στα πρώτα Progressive Music Awards

## Βασική δισκογραφία

* *Fool's Mate* (July 1971)
* *Chameleon in the Shadow of the Night* (May 1973)
* *The Silent Corner and the Empty Stage* (February 1974)
* *In Camera* (July 1974)
* *Nadir's Big Chance* (February 1975)
* *Over* (April 1977)
* *The Future Now* (September 1978)
* *pH7* (September 1979)
* *A Black Box* (August 1980)
* *Sitting Targets* (June 1981)
* *Enter K* (October 1982)
* *Loops and Reels* (June 1983)
* *Patience* (August 1983)
* *Skin* (March 1986)
* *And Close As This* (November 1986)
* *In a Foreign Town* (November 1988)
* *Out of Water* (February 1990)
* *The Fall of the House of Usher* (November 1991)
* *Fireships* (March 1992)

* *The Noise* (March 1993)
* *Roaring Forties* (September 1994)
* *X My Heart* (March 1996)
* *Sonix* (November 1996)
* *Everyone You Hold* (June 1997)
* *This* (October 1998)
* *None of the Above* (April 2000)
* *What, Now?* (June 2001)
* *Unsung* (October 2001)
* *Clutch* (October 2002)
* *Incoherence* (March 2004)
* *Singularity* (December 2006)
* *Thin Air* (June 2009)
* *Consequences* (April 2012)
* *...All That Might Have Been...* (November 2014)
* *From the Trees* (November 2017)
* *In Translation* (May 2021)

## Εξωτερικοί σύνδεσμοι

* https://www.allmusic.com/artist/peter-hammill-mn0000843607
* https://www.innerviews.org/inner/hammill-1

## Παραπομπές


Κατηγορία:Άγγλοι τραγουδιστές
Κατηγορία:Άγγλοι συνθέτες
Εδουάρδο Ματέο

Ο **Άνχελ Εδουάρδο Ματέο Λόπες** (ισπ. *Ángel Eduardo Mateo López*, 19 Σεπτεμβρίου 1940 – 16 Μαΐου 1990) ήταν Ουρουγουανός τραγουδιστής, τραγουδοποιός, κιθαρίστας και ενορχηστρωτής, που γεννήθηκε στο Μοντεβιδέο. Τα τραγούδια του συνδυάζουν τη μουσική μπιτ (*beat*), την τζαζ, την μπόσα νόβα και τοπικές παραδοσιακές φόρμες όπως το καντόμπε (ο συνδυασμός θυμίζει τον βραζιλιανικό τροπικαλισμό), αλλά και το ροκ, και επέδρασαν στη διαμόρφωση της σύγχρονης ουρουγουανής μουσικής σκηνής. Ο Χόρχε Ντρέξλερ, ο πρώτος Ουρουγουανός που κέρδισε ποτέ βραβείο «Όσκαρ», έχει αναφέρει τον Ματέο ως μια μεγάλη επιρροή στη μουσική του.

Τα τραγούδια του έχουν ηχογραφηθεί και από διάφορους άλλους καλλιτέχνες, όπως οι Πέδρο Ασνάρ, Μάρτιν Μπουσκάλια, Ούγο Φαττουρόσο, Φερνάντο Καμπρέρα, Λεόν Χιέκο, Μίο Ματσούντα, Σάντρα Μιάνοβιτς, Μίλτον Νασιμέντου, Χαΐμε Ρόος και Γιαχίρο Τομοχίρο. Ο Ματέο πέθανε σε νοσοκομείο στη γενέτειρά του σε ηλικία 49 ετών, από καρκίνο που διαγνώσθηκε μερικές μόνο εβδομάδες πριν από τον θάνατό του.

## Δισκογραφία
* *Mateo solo bien se lame* (εταιρεία De la planta, 1972)
* *Cuerpo y alma* (Sondor, κασέτα και δίσκος βινυλίου, 1984)
* *La Maquina del Tiempo presenta a: Mateo / Mal tiempo sobre Alchemia (1er. viaje)* (Ayui/Tacuabe a/e69k, 1987)
* *La Maquina del Tiempo / La mosca* (Orfeo, 1989)
* *La Máquina del Tiempo / 3er. viaje, 1ª parte: Ida (1971-1984)* (Ayuí/Tacuabé ae133cd, 1995)
* *La Máquina del Tiempo / 3er. viaje, 2ª parte: Vuelta (1983-1988)* (Ayuí/Tacuabé ae134cd, 1995)
* *El Tartamudo* (2000)

## Παραπομπές


Κατηγορία:Ουρουγουανοί τραγουδιστές
Κατηγορία:Τραγουδοποιοί
Κατηγορία:Κιθαρίστες
Παγκόσμιο Πρωτάθλημα Στίβου 2015

Το **Παγκόσμιο Πρωτάθλημα Στίβου του 2015** της IAAF (κινεζ. 第十五届世界田径锦标赛), ήταν η 15η διοργάνωση του Παγκόσμιου Πρωταθλήματος Στίβου, και διεξάχθηκε από τις 22 έως τις 30 Αυγούστου 2015 στο Εθνικό Στάδιο του Πεκίνου. Συμμετείχαν 47 χώρες, από τις οποίες οι 43 κέρδισαν τουλάχιστον ένα μετάλλιο από τα 144 που δόθηκαν συνολικώς. Η Κένυα βρέθηκε στην κορυφή του πίνακα των μεταλλίων για πρώτη φορά στην ιστορία του θεσμού, με 7 χρυσά, 6 αργυρά και 3 χάλκινα μετάλλια, ενώ οι Ηνωμένες Πολιτείες κέρδισαν τα περισσότερα μετάλλια, 18 συνολικώς. Η διοργανώτρια χώρα Κίνα κατέλαβε την ενδέκατη θέση στον πίνακα μεταλλίων.

205 χώρες και εδάφη που είναι μέλη της IAAF συμμετείχαν στους αγώνες, δύο περισσότερες από το Πρωτάθλημα του 2013, με το νέο μέλος της IAAF, το Κοσσυφοπέδιο, να συμμετέχει για πρώτη φορά (αλλά με 1 μόνο αθλητή).

Για πρώτη φορά αθλητής που εκπροσωπούσε την Ερυθραία κέρδισε χρυσό μετάλλιο σε Παγκόσμιο Πρωτάθλημα, συγκεκριμένα ο Γκιρμάυ Γκεμπρεσλάσιε στον μαραθώνιο και μάλιστα σε ηλικία μόλις 19 ετών.

Το Πρωτάθλημα ήταν το μεγαλύτερο αθλητικό γεγονός που έλαβε χώρα στο Εθνικό Στάδιο του Πεκίνου μετά τους Θερινούς Ολυμπιακούς Αγώνες του 2008.

## Διαδικασία επιλογής
Στο τέλος της προθεσμίας υποβολής υποψηφιοτήτων για το ποια πόλη θα ανελάμβανε τη διοργάνωση των αγώνων, στις 15 Μαρτίου 2010, τρεις πόλεις (το Πεκίνο, το Λονδίνο και το Χόζουφ της Πολωνίας) είχαν επιβεβαιώσει τις υποψηφιότητές τους. Τότε το Λονδίνο απέσυρε την υποψηφιότητά του έναντι υποσχέσεως της IAAF να το ευνοήσει για το επόμενο Παγκόσμιο Πρωτάθλημα, όπως και έγινε. Η IAAF ανεκοίνωσε την επιλογή του Πεκίνου ως διοργανώτριας πόλεως στη σύνοδο του Συμβουλίου της στις 20 Νοεμβρίου 2010 στο Μονακό. Το ίδιο συμβούλιο ενέκρινε τις ημερομηνίες διεξαγωγής του Πρωταθλήματος: 22 έως 30 Αυγούστου 2015.

## Στάδιο

Τα περισσότερα αγωνίσματα έγιναν στο Εθνικό Στάδιο του Πεκίνου (τη λεγόμενη «Φωλιά του πουλιού»), το οποίο είχε φιλοξενήσει τους αγώνες του στίβου των Θερινών Ολυμπιακών Αγώνων του 2008. Ανησυχίες σχετικώς με τις καιρικές συνθήκες οδήγησαν σε μείωση της χρήσεως των θέσεων θεατών για το Πρωτάθλημα, με ανοικτά μόνο το κατώτερο και το μεσαίο διάζωμα του σταδίου, οπότε αυτό είχε μέγιστη χωρητικότητα περίπου 54.000 θεατές έναντι συνολικής χωρητικότητας 80.000 θεατών. Εισιτήρια ήταν διαθέσιμα σε τρεις κατηγορίες τιμών, από 50 έως 500 γουάν.

## Παραπομπές


2015
Άγκνες Κόβατς

Η **Άγκνες Κόβατς** (ουγγρ. *Kovács Ágnes*, γενν. 13 Ιουλίου 1981) είναι πρώην κολυμβήτρια από την Ουγγαρία, που ειδικευόταν στην πρόσθια κολύμβηση. Είναι Ολυμπιονίκης και παγκόσμια πρωταθλήτρια, έχοντας λάβει μέρος σε τρεις διοργανώσεις Ολυμπιακών Αγώνων, με τελευταίους εκείνους της Αθήνας το 2004.

Η Κόβατς γεννήθηκε στη Βουδαπέστη και έμαθε να κολυμπά σε ηλικία δυόμισυ ετών και άρχισε να προπονείται συστηματικά από τα 9 της χρόνια. Στα 14 έγινε πρωταθλήτρια Ευρώπης στην κατηγορία των εφήβων στα 100 μέτρα πρόσθιας κολυμβήσεως και το επόμενο έτος συμμετέσχε στα 200 μέτρα, επίσης στο πρόσθιο στιλ, στους Ολυμπιακούς Αγώνες του 1996 και κέρδισε το χάλκινο μετάλλιο. Συνακόλουθα πήρε υποτροφία από το Πολιτειακό Πανεπιστήμιο της Αριζόνα και άρχισε να προπονείται με την πανεπιστημιακή του ομάδα, τους «Sun Devils». Στους επόμενους Ολυμπιακούς Αγώνες, στο Σύδνεϋ, κέρδισε το χρυσό μετάλλιο στο ίδιο αγώνισμα με χρόνο στον τελικό 2:24,35, αφού είχε καταρρίψει νωρίτερα στον ημιτελικό το ολυμπιακό ρεκόρ και το ρεκόρ Ουγγαρίας με 2:24,03, επίδοση που παραμένει ακόμα και σήμερα (2024) ρεκόρ Ουγγαρίας. Είχε ήδη γίνει παγκόσμια πρωταθλήτρια στα 200 μ. πρόσθιο στο Παγκόσμιο Πρωτάθλημα Υγρού Στίβου 1998 στο Περθ, με επίδοση 2:25,45, που ήταν νέο ρεκόρ αγώνων. Στο επόμενο Παγκόσμιο Πρωτάθλημα, στη Φουκουόκα, υπερασπίσθηκε με επιτυχία τον τίτλο της στο αγώνισμα, προσθέτοντας και ένα χάλκινο μετάλλιο από τα 100 μ. πρόσθιο. Εκτός αυτών, συνολικώς από το 1995 μέχρι το 2007 κέρδισε 17 μετάλλια στο Ευρωπαϊκό Πρωτάθλημα Υγρού Στίβου και 53 τίτλους πρωταθλήτριας Ουγγαρίας. Είχε τον τίτλο της «Ουγγαρέζας Αθλήτριας της Χρονιάς» για 4 συνεχόμενα έτη, από το 1997 έως το 2000.

Στους Ολυμπιακούς Αγώνες της Αθήνας το 2004 δεν κατόρθωσε να πάρει κάποιο μετάλλιο, καθώς τερμάτισε 5η στα 200 μ. πρόσθιο, δέκατη στα 100 μ. πρόσθιο και τέταρτη στα 200 μ. μεικτής ατομικής.

Μετά τη λήξη της σταδιοδρομίας της, η Κόβατς άρχισε να εκπονεί διδακτορική διατριβή στη Σχολή Φυσικής Αγωγής και Αθλητικών Επιστημών στο Πανεπιστήμιο Ζέμελβαϊς της. Σήμερα ζει στην Ουγγαρία με τον σύζυγό της και τον γιο της.

## Τιμητικές διακρίσεις
* Παράσημο (αργυρός σταυρός) του Ουγγρικού Τάγματος της Αξίας (1996)
* «Ούγγρος κολυμβητής της χρονιάς»: 1997, 1998, 1999, 2000, 2001, 2004, 2006 (7 φορές)
* Ούγγρος αθλητής της χρονιάς (με ψηφοφορία αθλητικών δημοσιογράφων): 1997, 1998, 1999, 2000 (4 φορές)
* «Ευρωπαίος κολυμβητής της χρονιάς» (από το περιοδικό *Swimming World*, 2 φορές): 1997, 1998
* Παράσημο (σταυρός αξιωματικού) του Ουγγρικού Τάγματος της Αξίας (2000)
* Επίτιμη δημότης του Δήμου Kőbánya της Βουδαπέστης (2001)
* Προεδρική αναγνώριση (2004)
* Βραβείο «Pro Urbe» της Βουδαπέστης (2006)
* Μέλος του International Swimming Hall of Fame (2014)
* Επίτιμη δημότης της Βουδαπέστης (2014)
* «Hall of Fame» του (2015)

## Παραπομπές


Κατηγορία:Ούγγροι αθλητές της κολύμβησης
Κατηγορία:Πρωταθλητές Ευρώπης υγρού στίβου
Κατηγορία:Χρυσοί Ολυμπιονίκες
Κατηγορία:Κολυμβητές στους Θερινούς Ολυμπιακούς Αγώνες 1996
Κατηγορία:Κολυμβητές στους Θερινούς Ολυμπιακούς Αγώνες 2000
Κατηγορία:Κολυμβητές στους Θερινούς Ολυμπιακούς Αγώνες 2004
Κατηγορία:Παγκόσμιοι πρωταθλητές υγρού στίβου
Ταρίκ Μπιμπέροβιτς

Ο **Ταρίκ Μπιμπέροβιτς** (Tarik Biberović, 28 Ιανουαρίου 2001) είναι Τούρκος-Βόσνιος επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τη Φενέρμπαχτσε.

## Επαγγελματική σταδιοδρομία

### Πρώτα χρόνια
Ο Μπιμπέροβιτς γεννήθηκε το 2001 στη Ζένιτσα, όπου ξεκίνησε την καριέρα του στην ΚΚ Ζένιτσα. Σε ηλικία 15 ετών, μετακόμισε στο Σαράγεβο για να ενταχθεί στην ΟΚΚ Σπαρς. Προσέλκυσε το ενδιαφέρον ιδιαίτερα με την εμφάνιση του στο Adidas Next Generation Tournament με την Σπαρς τη σεζόν 2016-2017. Παίζοντας 4 αγώνες με τη Σπαρς σε αυτό το τουρνουά, ο Μπιμπέροβιτς είχε μέσο όρο 17,8 πόντους, 6,3 ριμπάουντ, 2,3 ασίστ και 1,3 κόψιμο. 

### Φενέρμπαχτσε
Το 2018, εντάχθηκε στη Φενέρμπαχτσε. Δεν εμφανίστηκε σε κανένα εγχώριο αγώνα για το σύλλογο κατά τη διάρκεια της σεζόν 2018-19 λόγω κανόνων συμμετοχής, αλλά έκανε το ντεμπούτο του στην Ευρωλίγκα στο αγώνα εναντίον του Παναθηναϊκό στις 8 Φεβρουαρίου 2019, σε ηλικία 18 ετών. Δεν άλλαξαν πολλά το επόμενο έτος, καθώς έκανε μερικές εμφανίσεις στην Ευρωλίγκα, αλλά δεν έπαιξε σε κανένα αγώνα του Πρωταθλήματος Τουρκίας.

Κατά τη διάρκεια της σεζόν 2020-21, ωστόσο, ο Μπιμπέροβιτς είχε τακτικό ρόλο στο Πρωτάθλημα Τουρκίας, όπου εμφανίστηκε σε 35 αγώνας, στους 11 ως βασικός. Συνέχιζε να παίζει σποραδικά σε αγώνες της Ευρωλίγκα, αλλά σημείωσε 13 πόντους - τότε ρεκόρ καριέρας σε αγώνα Ευρωλίγκα - εναντίον της Άλμπα Βερολίνου το Δεκέμβριο του 2020 και, αφού απουσίασαν αρκετοί παίκτες από την ομάδα λόγω του COVID-19, έπαιξε τουλάχιστον 14 λεπτά στους τρεις αγώνες πλέι οφ της Ευρωλίγκα, όπου είχε μέσο όρο 7,3 πόντους και 3,7 ριμπάουντ.

Στις 19 Οκτωβρίου 2023, σημείωσε ρεκόρ καριέρας στην Ευρωλίγκα, με 17 πόντους (5/8 τρίποντα) και 4 ριμπάουντ, στη νίκη με 101-86 επί της ΑΣΒΕΛ Βιλερμπάν.

Στις 25 Δεκεμβρίου 2023, σημείωσε ρεκόρ καριέρας στο Πρωτάθλημα Τουρκίας, με 29 πόντους (με 7 ριμπάουντ, 2 ασίστ, 1 κλέψιμο, 34 EFF) στη νίκη με 98-58 επί της Νταρουσάφακα ΣΚ.

### ΝΒΑ
Τον Ιούνιο του 2023, ο Μπιμπέροβιτς επιλέχθηκε στον δεύτερο γύρο του NBA Ντραφτ 2023 (56η συνολική επιλογή) από τους Μέμφις Γκρίζλις.

## Εθνικές ομάδες
Ο Μπιμπέροβιτς αγωνίστηκε με τη Βοσνία και Ερζεγοβίνη στο Ευρωπαϊκό Πρωτάθλημα Κ16 του 2016, όπου είχε μέσο όρο 7,1 πόντους, 4,1 ριμπάουντ και 0,9 ασίστ. Έπαιξε το καλύτερο του παιχνίδι εναντίον της Λετονίας σε αυτό το τουρνουά, όπου σημείωσε 16 πόντους.

Τον Ιούνιο του 2018, επέλεξε να αγωνιστεί για την Τουρκία. Στις 23 Φεβρουαρίου 2024, έκανε το ντεμπούτο με την Τουρκία εναντίον της Ιταλίας σε προκριματικό αγώνα για το Ευρωμπάσκετ 2025. Κατέγραψε 27 πόντους, 8 ριμπάουντ και 4 ασίστ σε μια ήττα με 87-80.  Στις 25 Φεβρουαρίου 2024, σημείωσε 11 πόντους (επίσης 4 ριμπάουντ και 1 ασίστ), συμπεριλαμβανομένου του νικητήριου buzzer-beater, που έδωσε στην Τουρκία τη νίκη με 76-75.

## Παραπομπές


## Εξωτερικοί σύνδεσμοι
* Προφίλ στην EuroLeague
* Προφίλ στο Proballers.com

Κατηγορία:Τούρκοι καλαθοσφαιριστές
Κατηγορία:Βόσνιοι καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Τουρκίας
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Πρωταθλήματος Τουρκίας
Σιτοστανόλη

Η **στιγμαστανόλη**, αλλιώς πιο ευρέως γνωστή ως **σιτοστανόλη,** ή **φουκοστανόλη**, είναι μια φυτοστερόλη που απαντάται σε ποικιλία φυτικών ειδών και είναι χημικώς παρόμοια με τους εστέρες στερολών και τους εστέρες στανόλης. Η σιτοστανόλη αναστέλλει την απορρόφηση της χοληστερόλης που λαμβάνεται με τη διατροφή.  

Μελέτες σε ζώα έδειξαν ότι η στιγμαστανόλη αναστέλλει επίσης τη βιοσύνθεση της χοληστερόλης στο ήπαρ.  

Η στιγμαστανόλη είναι ουσιαστικά το προϊόν της αναγωγής της β-σιτοστερόλης και της υδρογόνωσης της στιγμαστερόλης.

## Δείτε επίσης
* Στιγμαστερόλη
* Στερόλη

## Παραπομπές


Κατηγορία:Στεροειδή
CELPIP

Το **CELPIP** (, αγγλ.: Canadian English Language Proficiency Index Program, μτφρ.: Καναδικό Πρόγραμμα Δείκτη Επάρκειας στην Αγγλική Γλώσσα) είναι εξέταση της αγγλικής γλώσσας που μετρά τις δεξιότητες ακρόασης, ανάγνωσης, γραφής και ομιλίας. Χρησιμοποιείται κυρίως για τη μετανάστευση καθώς και για επαγγελματικούς σκοπούς στον Καναδά. Η εξέταση καλύπτει τις τέσσερις βασικές δεξιότητες της γλώσσας, την ακρόαση (Listening), την ανάγνωση (Reading), τη γραφή (Writing) και την ομιλία (Speaking).

Υπάρχουν δύο τύποι εξετάσεων CELPIP. Το CELPIP-General, που είναι σχεδιασμένο για μετανάστευση και επαγγελματική πιστοποίηση στον Καναδά, και το CELPIP-General, που περιλαμβάνει μόνο τις δεξιότητες της ακρόασης και της ομιλίας, και χρησιμοποιείται κυρίως για την απόκτηση καναδικής υπηκοότητας.

Η εξέταση CELPIP είναι γνωστή για την ηλεκτρονική μορφή της, όπου όλες οι δεξιότητες εξετάζονται μέσω υπολογιστή, καθιστώντας την εύχρηστη και προσφέροντας άμεσα αποτελέσματα.

Το CELPIP αναπτύχθηκε στο Πανεπιστήμιο της Βρετανικής Κολομβίας (UBC) και υπάρχει τουλάχιστον από το 2002.

## Παραπομπές


Κατηγορία:Εκπαίδευση στον Καναδά
Τζορτζ Ζαχάριας

Ο **Θεοδόσιος Βετογιάννης** άλλως Θεόδωρος (27 Φεβρουαρίου 1908 - 22 Μαΐου 1984) ήταν Ελληνοαμερικανός επαγγελματίας παλαιστής και προωθητής αθλημάτων, γνωστός με το ψευδώνυμο **Τζορτζ Ζαχάριας** (George Zaharias). Ήταν επίσης γνωστός ως «The Crying Greek from Cripple Creek» («Ο Κλαίων Έλληνας από το Κριπλ Κρικ») ή «The Greek Hyena» («Ελληνική Ύαινα») κατά τη διάρκεια της δεκαετίας του 1930. Συχνά εμφανιζόμενος ως κακός, μια από τις πιο διάσημες μάχες του ήταν ένας αγώνας του 1932 με τον Τζιμ Λόντος σε έναν κατάμεστο Maple Leaf Gardens στο Τορόντο, τον οποίο κέρδισε ο Λόντος.  Το ακροατήριο των 14.500 θεατών ήταν το υψηλότερο για οποιοδήποτε αγώνα πυγμαχίας στη Βόρεια Αμερική εκείνο το έτος.

## Βιογραφία
[αριστερά|μικρογραφία|Ο Ζαχάριας με την πρώτη του σύζυγο, [Μπέιμπ Ντίντρικσον Ζαχάριας|Μπέιμπ Ντίντρικσον, γύρω στο 1955.]]
Το 1938, ο Ζαχάριας γνώρισε την Μπέιμπ Ντίντρικσον, μία ταλαντούχα αθλήτρια γνωστή ως γκόλφερ, σε μια φιλανθρωπική εκδήλωση γκολφ. Ο Ζαχάριας και η Ντίντρικσον παντρεύτηκαν αργότερα εκείνο το έτος και ο Ζαχάριας παραιτήθηκε από την πάλη για να διαχειριστεί την καριέρα της γυναίκας του. Προωθούσε τους παλαιστές και είχε ένα κατάστημα πούρων στο Ντένβερ. Καθώς η καριέρα της Μπέιμπ ανέβαινε, διοικούσε ένα μαγαζί ραπτικής, ένα κατάστημα γυναικείων αθλητικών ρούχων στο Μπέβερλι Χιλς της Καλιφόρνια και ένα γήπεδο γκολφ στη Φλόριντα, όπου το ζευγάρι αποσύρθηκε.

Το 1975, ο Άλεξ Κάρας υποδύθηκε τον Τζορτζ Ζαχάριας στην τηλεοπτική ταινία *Babe*, η οποία διηγήθηκε την ιστορία της Ντίντρικσον, η οποία κέρδισε δύο χρυσά μετάλλια στο στίβο στους Ολυμπιακούς Αγώνες του 1932 και επέστρεψε για να γίνει πρωταθλήτρια στο γκολφ, πάλεψε να γίνει αποδεκτή ως γυναίκα στον αθλητικό κόσμο των ανδρών και πάλεψε κατά του καρκίνου.Ο Ζαχάριας είχε μερικούς ρόλους ως ηθοποιός. Οι Ζαχάριας δεν απέκτησαν παιδιά και απορρίφθηκαν από τις αρχές όταν προσπάθησαν να υιοθετήσουν. Πέθανε στην Τάμπα της Φλόριντα, 28 χρόνια μετά την Μπέιμπ. Παντρεύτηκε την ηθοποιό Μπέτι Μπέρτζες τον Ιανουάριο του 1960 στο Λας Βέγκας. Παντρεύτηκε μια από τις νοσοκόμες της Μπέιμπ αρκετά χρόνια πριν από το θάνατό της.

## Παραπομπές


## Εξωτερικοί σύνδεσμοι
* «Ο Τζορτζ Ζαχαρίας, σύζυγος της Μπέιμπ Ντίντρικσον, είναι νεκρός». - *[[The New York Times]]*. 24 Μαΐου 1984.
* Ειδικές Συλλογές και Αρχεία του Πανεπιστημίου Λάμαρ: Ο σύζυγος της αθλήτριας Μπέιμπ Ζαχάριας πέθανε
* Άρθρο για τον γάμο με την ηθοποιό Μπέτι Μπέρτζες

Κατηγορία:Αμερικανοί επαγγελματίες παλαιστές
Κατηγορία:Αμερικανοί ηθοποιοί
Κατηγορία:Αμερικανοί ελληνικής καταγωγής
Ιωάννης Τρεπεκλής

Ο **Γιάννης Τρεπεκλής** είναι Έλληνας πολιτικός και αρχιτέκτων μηχανικός. 

Είναι Περιφερειάρχης Ιονίων Νήσων από την 1η Ιανουαρίου 2024. Στο παρελθόν, διετέλεσε Δήμαρχος Κέρκυρας από τον Ιανουάριο του 2011 έως τον Αύγουστο του 2021 και Δήμαρχος Κερκυραίων από τον Φεβρουάριο του 2004 έως τον Δεκέμβριο του 2006.  

Αποτέλεσε και αντιπρόεδρος της Περιφερειακής Ένωσης Δήμων Ιονίων Νήσων (2019 - 2023). 

## Βιογραφία
Ο Γιάννης Τρεπεκλής σπούδασε Αρχιτέκτων Μηχανικός στο Πολυτεχνείο της Ρώμης και κατόπιν εγκαταστάθηκε στην Κέρκυρα, όπου παντρεύτηκε με την επίσης αρχιτέκτονα Ελένη Λούτση, με την οποία απέκτησαν μία κόρη και έναν γιο.

Από το 1983 διατηρεί Τεχνικό Γραφείο στην Κέρκυρα, όπου και δραστηριοποιείται επαγγελματικά. Το Τεχνικό Γραφείο του ή ο ίδιος δεν αναλαμβάνουν δημόσια έργα.

Στις περιφερειακές εκλογές του 2023, κατέβηκε ως ανεξάρτητος υποψήφιος με την παράταξη Ιόνια Εποχή και κέρδισε τις εκλογές με ποσοστό 65,27% (β' γύρος).

Είναι μέλος του τοπικού αρχαιολογικού συμβουλίου.

Έχει διατελέσει πρόεδρος της ποδοσφαιρικής ομάδας του Α.Ο. Κέρκυρας.

Έχει διατελέσει μέλος του Διοικητικού Συμβουλίου του Οργανισμού Λιμένος Κέρκυρας.

## Εξωτερικοί σύνδεσμοι

* Περιφέρεια Ιονίων Νήσων 

## Παραπομπές


Κατηγορία:Περιφερειάρχες Ιονίων Νήσων
Κατηγορία:Δήμαρχοι Κέρκυρας
Πανελλήνιο πρωτάθλημα κολύμβησης 1980

Το πανελλήνιο πρωτάθλημα κολύμβησης 1980 διήρκεσε από τις 6 έως τις 9 Αυγούστου 1980 στο Ολυμπιακό Κολυμβητήριο του Ζαππείου.

Πρωταθλητής αναδείχθηκε ο Ολυμπιακός στη γενική βαθμολογία όσο και στις επιμέρους βαθμολογίες ανδρών, γυναικών.

## Τελική βαθμολογία
Πηγή:

## Παραπομπές


Κατηγορία:Πανελλήνιο πρωτάθλημα κολύμβησης
Θέλγια Πετράκη

Η **Θέλγια Πετράκη** είναι σκηνοθέτρια, σεναριογράφος και ανθρωπολόγος.

## Βιογραφικά στοιχεία
Έχει αποφοιτήσει από το πανεπιστήμιο CalArts (ΗΠΑ) με πτυχίο (BA) στον Κινηματογράφο, και είναι κάτοχος μεταπτυχιακού τίτλου (MA) από το τμήμα Ανθρωπολογίας του πανεπιστημίου UCL (Ηνωμένο Βασίλειο).

## Καλλιτεχνική δημιουργία
Σκηνοθέτησε τη μικρού μήκους ταινία "Pray" (2012) που προβλήθηκε σε διεθνή φεστιβάλ, το μεσαίου μήκους ντοκιμαντέρ “Εγώ Και Οι Άλλοι” (2015) που συμμετείχε στο Φεστιβάλ Θεσσαλονίκης και τη μικρού μήκους ταινία "Helga is in Lund” (2017). H τελευταία μικρού μήκους ταινία της "Bella" (2020) τιμήθηκε με ειδική μνεία στο Φεστιβάλ Visions du Réel, κέρδισε το βραβείο E-Flux στο Φεστιβάλ του Oberhausen και απέσπασε, εκτός των άλλων τιμητικών διακρίσεων, τον Χρυσό Διόνυσο στο 43ο Φεστιβάλ της Δράμας.

## Παραπομπές
Τόνιμπλερ

μικρογραφία|328x328px|Ο Τόνι Μπλερ στο Κόσοβο στις 9 Ιουλίου 2010, γνωρίζοντας παιδιά που φέρουν το όνομά του.
 
**Τόνιμπλερ** ή Τόνι *([[αλβανικά]]: Tonibler)* είναι ανδρικό όνομα στην περιοχή του Κοσσυφοπέδιου, το οποίο δόθηκε προς τιμήν του πρώην Βρετανού πρωθυπουργού, Τόνι Μπλερ χάρις τον ρόλο του στην αεροπορική εκστρατεία του ΝΑΤΟ κατά της Ομοσπονδιακής Δημοκρατίας της Γιουγκοσλαβίας το 1999 στην διάρκεια του Πολέμου του Κοσσυφοπεδίου. Ο Μπλερ θεωρήθηκε ότι διαδραμάτισε σημαντικό ρόλο στη απομάκρυνση του Σλόμπονταν Μιλόσεβιτς από την εξουσία, και πολλά αγόρια που γεννήθηκαν μετά τον πόλεμο έλαβαν το όνομα *Τόνι* ή *Τόνιμπλερ*.

Το 2010, ο Μπλερ επισκέφθηκε το Κοσσυφοπέδιο όπου γνώρισε αρκετά αγόρια που πήραν το όνομά του.   Επέστρεψε στη χώρα τον Ιούνιο του 2024, όπου μαζί με την Πρόεδρο του Κοσσυφοπεδίου, Βιόσα Οσμάνι γνώρισε πέντε ενήλικες άνδρες με το όνομα του.

## Διάσημοι

* Μπλερ Θάτσι, Κοσοβάρος ποδοσφαιριστής

## Βλέπε επίσης

* Νατοϊκοί βομβαρδισμοί κατά της Γιουγκοσλαβίας

## Παραπομπές

## Εξωτερικοί συνδέσμοι
* Οι μικροί Τόνιμπλερ του Κοσσυφοπεδίου: τα αγόρια που πήραν το όνομα του "μεγάλου αυτού άνδρα" - βίντεο (The Guardian - αγγλικά) 
Κατηγορία:Ανδρικά ονόματα
Κατηγορία:Πολιτισμός του Κοσσυφοπεδίου
Κατηγορία:Τόνι Μπλερ
Κατηγορία:Αλβανικά ονόματα
Νέστωρ ο Χρονικογράφος

Ο **Νέστωρ ο Χρονικογράφος** ή **Νέστωρ ο Αγιογράφος** (εκκλησιαστικά σλαβονικά: Нестор Летописец,  1056 –  1114) ήταν μοναχός από τη Ρωσία του Κιέβου, ο οποίος είναι γνωστό πως έγραψε 2 αγιολογίες: το *Ζωή του Σεβάσμιου [[Θεοδόσιος του Κιέβου|Θεοδόσιου του Κιέβου]]* και το *Αναφορά για τη ζωή και το μαρτύριο των Μακαριστών Παθόντων [[Μπόρις και Γκλεμπ]].*

Η παραδοσιακή ιστοριογραφία του έχει αποδώσει επίσης το *[[Πρώτο Χρονικό]]*, την πιο σεβαστή χρονολογία της Ρωσίας του Κιέβου, η οποία του απέδωσε το ψευδώνυμο «Χρονικογράφος». Αλλά πολλοί σύγχρονοι μελετητές έχουν καταλήξει στο συμπέρασμα ότι δεν ήταν ο συγγραφέας, επειδή το *Χρονικό* και τα γνωστά έργα του Νέστωρ μόλις και μετά βίας ευθυγραμμίζονται και συχνά αντιφάσκουν μεταξύ τους όσον αφορά το ύφος και το περιεχόμενο. Δεδομένων των αμφιβολιών για τον συγγραφέα, μερικοί μελετητές προτιμούν να τον αποκαλούν Νέστωρ «ο Αγιογράφος», για να ταυτοποιηθούν με τις δύο αγιογραφίες που συμφωνούν ότι έγραψε.

## Γνωστά έργα

* *Ζωή του Σεβάσμιου [[Θεοδόσιος του Κιέβου|Θεοδόσιου του Κιέβου]]* (δεκαετία 1080)
* *Αναφορά για τη ζωή και το μαρτύριο των Μακαριστών Παθόντων [[Μπόρις και Γκλεμπ]]* (δεκαετία 1080)

* (υπάρχει διαφωνία) *[[Πρώτο Χρονικό]]*, ή *Ιστορία των Περασμένων Χρόνων* (περίπου 1113)

## Παραπομπές


## Βιβλιογραφία
* Κρος, Σάμιουελ Χάζαρντ, Σέρμποβιτς-Βέτζόρ, Όλγκερντ Π. (1953). Η Ρωσική Πρωτοχρονική, Λορεντιάνικο κείμενο. Μεταφράστηκε και επεξεργαζόταν από τον Samuel Hazzard Cross και Olgerd P. Sherbowitz-Wetzor (PDF). Κέιμπριτζ, Μασαχουσέτης: Η Μεσαιωνική Ακαδημία της Αμερικής. Σελίδα 325. Αποκτηθεί στις 26 Ιανουαρίου 2023.  (Πρώτη έκδοση εκδόθηκε το 1930. Οι πρώτες 50 σελίδες είναι μια επιστημονική εισαγωγή.) 
* 
* 
*  (συνεργαζόμενος εκδότης David J. Birnbaum (Βιβλιοθήκη του Χάρβαρντ της Αρχικής Ουκρανικής Λογοτεχνίας, τόμος 10, μέρη 1-3) - Η εκδοχή του 2003 Ostrowski et al. περιλαμβάνει μια διαγραμμική συλλογή που περιλαμβάνει τις πέντε κύριες μάρτυρες του χειρόγραφου, καθώς και μια νέα παραδόση ("μια προτεινόμενη καλύτερη ανάγνωση"). 
** - Η βελτιωμένη ψηφιοποιημένη έκδοση της έκδοσης 2002/2003 Ostrowski et al. για το 2014.

* 
* Τολότσκο, Ολέξι (2005). "Ιστορία Ρωσίας" Βασιλιά Τατισχέβα: πηγές και εκвестиες "Ιστορια Ρωσική" Βασιλία Τατιτσέβα: istochniki i izvestiia [Η "Ιστορεία της Ρωσίας": Πηγές και Πληροφορίες" του Βασιλίου Τατιτσόφ]. Μόσχα: Новое литературное обозрение Novoe literaturnoe obozrenie. Σελίδα 543. Δελτίο ΕΚ 71993, σημείο 1. Αποκτηθεί στις 17 Μαΐου 2023.  (δημοσιεύθηκε επίσης στο Kritika, Κίεβο, 2005) 
* 

## Εξωτερικοί σύνδεσμοι

* Πληροφορίες επισκεπτών για την Λαύρα των σπηλαίων του Κίεβου

Κατηγορία:Ρώσοι επιστήμονες
Κατηγορία:Χριστιανοί μοναχοί του 12ου αιώνα
Κατηγορία:Χριστιανοί άγιοι του 12ου αιώνα
Κατηγορία:Ανατολικοί Ορθόδοξοι Χριστιανοί του 12ου αιώνα
Αμιρντοβλάτ της Αμασείας

Ο **Αμιρντοβλάτ Αμασιατσί** (αρμεν. Ամիրդովլաթ Ամասիացի, περ. 1420 – 8 Δεκεμβρίου 1496) ή εξελληνισμένα **Αμιρντοβλάτ της Αμασείας** ήταν Αρμένιος ιατρός και συγγραφέας επιστημονικών έργων, τα οποία έγραψε στη μέση αρμενική γλώσσα, οπότε αυτά ήταν κατανοητά σε ένα ευρύτερο κοινό.

Ο Αμιρντοβλάτ γεννήθηκε στην  Αμάσεια περί το 1420. Ταξίδεψε πολύ και παρέμεινε για μεγάλο μέρος του βίου του στην Κωνσταντινούπολη, όπου ήταν ο προσωπικός αρχίατρος του Σουλτάνου Μωάμεθ του Πορθητή.

Απεβίωσε στην Αμάσεια ή στην Προύσα σε ηλικία περίπου 75 ετών.

## Παραπομπές


## Εξωτερικοί σύνδεσμοι
* 

Κατηγορία:Αρμένιοι ιατροί
Κατηγορία:Οθωμανοί αρμενικής καταγωγής
Ελοΐσα Δίας

Η **Ελοΐσα Δίας Ινσούνσα** (ισπ. *Eloísa Díaz Inzunza*, 25 Ιουνίου 1866 – 1 Νοεμβρίου 1950) ήταν Χιλιανή ιατρός. Υπήρξε η πρώτη γυναίκα φοιτήτρια της ιατρικής στην ιστορία του Πανεπιστημίου της Χιλής, και η πρώτη γυναίκα που πήρε πτυχίο ιατρικής σε ολόκληρη τη Νότια Αμερική.

Η Ελοΐσα Δίας γεννήθηκε στο Σαντιάγο της Χιλής και γονείς της ήταν ο Εουλόχιο Δίας-Βάρας (*Eulogio Díaz Varas*) και η Καρμέλα Ινσούνσα. Η Ελοΐσα πήγε σε τρία διαφορετικά σχολεία. Το 1880 εγγράφηκε στην Ιατρική Σχολή (*Escuela de Medicina*) του Πανεπιστημίου της Χιλής λίγο μόνο καιρό μετά την ψήφιση νόμου που επέτρεπε τη φοίτηση γυναικών στο πανεπιστήμιο. Η Δίας έγινε έτσι η πρώτη γυναίκα σε ολόκληρη τη Νότια Αμερική που απεφοίτησε και η πρώτη που έλαβε την άδεια εξασκήσεως της ιατρικής. Συγκεκριμένα απεφοίτησε στις 27 Δεκεμβρίου 1886 και πήρε το πτυχίο της στις 3 Ιανουαρίου 1887.

Ξεκίνησε να εργάζεται τέσσερα χρόνια αργότερα, από τον Ιανουάριο του 1891, στο Νοσοκομείο Σαν Μπόρχα (*San Borja*). Επίσης επί τριάντα και πλέον χρόνια ήταν γενική ιατρική επόπτρια των σχολείων της Χιλής. Ανέπτυξε φιλανθρωπική δράση, ιδρύοντας νηπιαγωγεία και μικρά νοσοκομεία για τους απόρους.

Το 1919, μαζί με άλλες γυναίκες, όπως τη Σελίντα Αρεχούι (*Celinda Arregui*), η Δίας ίδρυσε το Εθνικό Συμβούλιο Γυναικών της Χιλής, «που συμμετείχε ενεργά στην υπεράσπιση των δικαιωμάτων των γυναικών».

## Παραπομπές


## Βιβλιογραφία
* Laura Lynn Windsor: *Women in medicine: an encyclopedia*, εκδ. ABC-CLIO, Santa Barbara 2002

Διας, Ελοισα
Τσουτόμου Ογιοκότα

Ο **Τσουτόμου Ογιοκότα** (ιαπων. 大横田 勉 , 20 Απριλίου 1913 &ndash; 1970) ήταν Ιάπωνας αθλητής της κολυμβήσεως, που σπούδασε στο Πανεπιστήμιο Μέιτζι. Ως φοιτητής είχε καταρρίψει τα εθνικά ρεκόρ στα 200 και στα 400 μέτρα ελεύθερης κολυμβήσεως, οπότε επιλέχθηκε να συμμετάσχει στους Ολυμπιακούς Αγώνες του 1932, στο Λος Άντζελες. Εκεί κέρδισε το χάλκινο μετάλλιο στον αγώνα των 400 μέτρων, παρά το γεγονός ότι είχε μια σοβαρή προσβολή από γαστρεντερίτιδα λίγες ημέρες πριν από τον αγώνα.

## Παραπομπές

## Βιβλιογραφία
* Lohn, John: *Historical Dictionary of Competitive Swimming*, Scarecrow Press, 2010

Κατηγορία:Ιάπωνες αθλητές της κολύμβησης
Κατηγορία:Αθλητές στους Θερινούς Ολυμπιακούς Αγώνες 1932
Glauco (υποβρύχιο, 1935)

Το ***Glauco*** ήταν το πρωτοπόρο πλοίο της ομώνυμης κλάσης δύο υποβρυχίων που ναυπηγήθηκαν την δεκαετία του 1930 στην Ιταλία για παραδοθούν στην Πορτογαλία αλλά τελικά πέρασαν στην κατοχή του Ιταλικού Βασιλικού Ναυτικού (*Regia Marina*).

## Περιγραφή

Τα υποβρύχια της κλάσης *Glauco* ήταν βελτιωμένες εκδοχές των προγενέστερων υποβρυχίων της κλάσης *[[Υποβρύχιο κλάσης Squalo|Squalo]]*. Το εκτόπισμά τους ήταν 1071&nbsp;t (1054&nbsp;LT) στην επιφάνεια και 1326&nbsp;t (1305&nbsp;LT) σε κατάδυση. Το μήκος τους ήταν 73&nbsp;m, πλάτος 7,2&nbsp;m και βύθισμα 5,12&nbsp;m. Μπορούσαν να επιχειρούν σε βάθος έως και 90&nbsp;m και το πλήρωμά τους αποτελούνταν από 58 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντιζελοκινητήρες των 1500&nbsp;bhp ενώ όταν ήταν σε κατάδυση το έργο αυτό αναλάμβαναν δύο ηλεκτροκινητήρες των 600&nbsp;hp. Η μέγιστη ταχύτητα πλεύσης ανέρχονταν σε 17&nbsp;kn στην επιφάνεια και σε 8&nbsp;kn σε κατάδυση. Η ακτίνα δράσης τους ήταν  με ταχύτητα πλεύσης 8&nbsp;kn και  με ταχύτητα πλεύσης 3&nbsp;kn αντίστοιχα.

Διέθεταν οκτώ τορπιλοσωλήνες των 533&nbsp;mm, τέσσερις στην πλώρη και ισάριθμους στην πρύμνη, ενώ μπορούσαν να μεταφέρουν έως και δεκατέσσερις τορπίλες. Υπήρχαν επίσης δύο πυροβόλα των 100&nbsp;mm, με τα οποία μπορούσαν να πληγούν στόχοι όταν το υποβρύχιο ήταν στην επιφάνεια καθώς και ένα ή δύο πολυβόλα των 13,2&nbsp;mm για αντιαεροπορική προστασία.

## Επιχειρησιακή ιστορία

Το *Glauco* ναυπηγήθηκε στις εγκαταστάσεις της CRDA στην Τριέστη. Παραγγέλθηκε από την Πορτογαλία το 1931 όμως πέρασε στο ιταλικό ναυτικό όταν ακυρώθηκε η παραγγελία. Καθελκύστηκε το 1935 και είχε εμπλοκή στα τεκταινόμενα του Ισπανικού Εμφυλίου. Στις 27&nbsp;Ιουνίου 1941, ενώ η Ιταλία είχε πλέον εμπλακεί στον Β΄ Παγκόσμιο Πόλεμο, το βρετανικό αντιτορπιλικό HMS&nbsp;''Wishart'' προκάλεσε σοβαρές ζημιές στο *Glauco* με συνέπεια το πλήρωμά του να αποφασίσει την αυτοβύθιση του υποβρυχίου στα δυτικά του Γιβραλτάρ.

## Παραπομπές


## Βιβλιογραφία
* 
*
*
*
*

Κατηγορία:Υποβρύχια κλάσης Glauco
Κατηγορία:Ιταλικά υποβρύχια του Β΄ Παγκοσμίου Πολέμου
Κόιντος Πετρόνιος Δίδιος Σεβήρος

Ο **Κόιντος Πετρόνιος Δίδιος Σεβήρος** ήταν Ρωμαίος, που έζησε τον 2ο αι. Η οικογένεια του Σεβήρου ήταν μία από τις πιο εξέχουσες και σημαντικές οικογένειες στο Μεδιολάνον (σύγχρονο Μιλάνο, Ιταλία).

## Βιογραφία
Ο Σεβήρος ήταν από το γένος των Πετρονίων. Ο πατέρας του ήταν ο Κόιντος Πετρόνιος Σεβήρος, που γεννήθηκε γύρω στο 70 μ.Χ., ήταν ένας διακεκριμένος στρατηγός. Είχε μια αδελφή που ονομαζόταν Πετρονία Βάρα, που γεννήθηκε γύρω στο 75 μ.Χ. Η μητέρα του ήταν η Διδία Ιουκούνδα, του γένους των Διδίων, εξηγώντας έτσι τη χρήση και των δύο ειδωλολατρικών επιθέτων στο δικό του, όπως ήταν συνήθεια σε αυτή την εποχή. Ο εκ πατρός πάππος του, Κόιντος Πετρόνιος, γιος ενός Γάιου Πετρόνιου, ήταν ένας Ινσούβριος. Ο παππούς του, ο πατέρας του, η θεία του και ο ίδιος ο Σεβήρος γεννήθηκαν και μεγάλωσαν στο Μεδιολάνο.

## Οικογένεια
Ο Σεβήρος νυμφεύτηκε την Αιμιλία Κλάρα, μια Αφρικανίδα γυναίκα από το Αδρουμέτον. Οι γιοι τους ήταν:
* Δίδιος Πρόκουλος, νυμφευμένος, ο γιος του ήταν αρραβωνιασμένος με την ανιψιά του Διδία Κλάρα.
* Δίδιος Νούμιος Αλβίνος.
* Μάρκος Δίδιος Σεβήρος Ιουλιανός, 137 μ.Χ., πιο γνωστός ως Δίδιος Ιουλιανός, για λίγο Ρωμαίος Αυτοκράτορας το 193 μ.Χ. 

## Αναφορές

* *Ιστορία των Αυγούστων* - Διδίου Ιουλιανού

## Εξωτερικοί σύνδεσμοι
* https://web.archive.org/web/20070205062029/http://www.roman-empire.net/decline/julianus.html
* https://web.archive.org/web/20060511154451/http://www.ancientlibrary.com/smith-bio/1761.html

Κατηγορία:Ρωμαίοι του 2ου αιώνα
Όλγα Σαλαντούχα

Η **Όλγα Βαλερίιβνα Σαλαντούχα** (ουκρ. Ольга Валеріївна Саладуха, γενν. 4 Ιουνίου 1983) είναι Ουκρανή πρώην αθλήτρια του στίβου, και συγκεκριμένα άλτρια του τριπλούν. Είναι παγκόσμια πρωταθλήτρια του 2011, τρεις φορές πρωταθλήτρια Ευρώπης (2010, 2012 και 2014) και «χάλκινη» Ολυμπιονίκης στο Λονδίνο το 2012.

Η Σαλαντούχα άρχισε να ασχολείται με τον στίβο στον ίδιο αθλητικό σύλλογο με τον Σεργκέι Μπούμπκα, πρώτα ως εμποδίστρια και ύστερα ως τριπλουνίστρια. Το 1998 σημείωσε ένα πανευρωπαϊκό ρεκόρ στην ηλικιακή κατηγορία της, με επίδοση 13,32 μέτρα. Συμμετείχε στο Παγκόσμιο Πρωτάθλημα Στίβου Νέων του 2002, όπου κατέλαβε την πέμπτη θέση. Τα επόμενα δύο έτη πάλεψε με τραυματισμούς, αλλά κατόπιν σημείωσε σταθερή πρόοδο, αποσπώντας την τέταρτη θέση στο Ευρωπαϊκό Πρωτάθλημα Στίβου του 2006 και κερδίζοντας το χρυσό μετάλλιο στην Πανεπιστημιάδα του 2007 με νέο ατομικό ρεκόρ, 14,79 μέτρα.

Έκλεισε την καριέρα της ως η καλύτερη άλτρια τριπλούν στην ιστορία των ευρωπαϊκών πρωταθλημάτων στίβου. Είναι η μόνη αθλήτρια -άνδρας ή γυναίκα- που κέρδισε αυτό το χρυσό μετάλλιο τρεις συνεχόμενες φορές. Ο πρώτος της τίτλος ήταν στη Βαρκελώνη το 2010 όταν κέρδισε με 14,81 μ., κατέκτησε το χρυσό στον δεύτερο γύρο, πριν τον υπερασπιστεί στο Ελσίνκι δύο χρόνια αργότερα με τον καλύτερο δυνατό τρόπο. Με ατομικό ρεκόρ στα 14,99 μ. που πέτυχε στην πρώτη προσπάθεια.

## Παραπομπές


## Εξωτερικοί σύνδεσμοι
* Olha SALADUKHA 

Κατηγορία:Ουκρανοί αθλητές του στίβου
Κατηγορία:Άλτες του τριπλούν
Κατηγορία:Ουκρανοί Ολυμπιονίκες
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου 
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Πρωταθλητές Ευρώπης στον στίβο
Κοινότητα Κολινδρού

Η **Κοινότητα Κολινδρού** (αρχικά του τότε νομού Θεσσαλονίκης) συστάθηκε το 1918 με το ΦΕΚ 152Α - 09/07/1918 με έδρα τον οικισμό Κολινδρός. Το 1948 με το ΦΕΚ 71Α - 22/03/1948 αναγνωρίστηκε σε δήμο Κολινδρού ο οποίος το 1949 με το ΦΕΚ 105Α - 29/04/1949 αποσπάται από το νομό Θεσσαλονίκης και υπάγεται στο νομό Πιερίας.

Κοινοτάρχες και δήμαρχοι Κολινδρού έχουν διατελέσει οι:

## Παραπομπές
Παγκόσμιο Πρωτάθλημα Στίβου 2011

Το **Παγκόσμιο Πρωτάθλημα Στίβου του 2011** της IAAF (κορ. 제13회 세계육상선수권대회) ήταν η 13η διοργάνωση του Παγκόσμιου Πρωταθλήματος Στίβου και διεξάχθηκε από τις 27 Αυγούστου μέχρι τις 4 Σεπτεμβρίου 2011 στο Στάδιο της Ντέγκου, στην ομώνυμη πόλη της Νότιας Κορέας. Συμμετείχαν 204 χώρες, από τις οποίες οι 41 κέρδισαν τουλάχιστον ένα μετάλλιο από τα 144 που δόθηκαν συνολικώς. Οι Ηνωμένες Πολιτείες Αμερικής βρέθηκαν στην κορυφή του πίνακα των μεταλλίων με 28 συνολικά (12 χρυσά, 9 αργυρά και 7 χάλκινα). Κατά τη διάρκεια των αγώνων καταρρίφθηκαν 41 εθνικά ρεκόρ, 3 ρεκόρ Πρωταθλήματος και 1 παγκόσμιο ρεκόρ.

Το Πρωτάθλημα του 2011 επηρεάσθηκε μετά την ολοκλήρωσή του από σοβαρές περιπτώσεις ντοπαρίσματος, ιδίως από τη ρωσική ομάδα, από την οποία στα επόμενα έτη αφαιρέθηκαν 11 μετάλλια, τα επτά από τα οποία χρυσά.

## Διαδικασία επιλογής
Στις 4 Απριλίου 2006 η IAAF (σήμερα ονομάζεται World Athletics) ανακοίνωσε ότι εννέα χώρες (οι Ηνωμένες Πολιτείες, η Νότια Κορέα, η Αυστραλία, η Σουηδία, η Ισπανία, η Ρωσία, τα Ηνωμένα Αραβικά Εμιράτα, η Κροατία και το Μαρόκο) είχαν υποβάλει «δηλώσεις ενδιαφέροντος» για να φιλοξενήσουν το Παγκόσμιο Πρωτάθλημα Στίβου του 2011. Μετά την εκπνοή της προθεσμίας ωστόσο την 1η Δεκεμβρίου 2006, μόνο 4 πόλεις είχαν επιβεβαιώσει τις υποψηφιότητές τους: το Μπρίσμπεϊν, η Ντέγκου, η Μόσχα και το Γκέτεμποργκ. Από αυτές το Γκέτεμποργκ απέσυρε την υποψηφιότητά του αργότερα τον ίδιο μήνα.

## Παραπομπές


2011
Μοχάμεντ Αταουί

Ο **Μοχάμεντ Αταουί** (*Mohamed Attaoui*, γενν. 26 Σεπτεμβρίου 2001) είναι μαροκινής καταγωγής Ισπανός αθλητής του στίβου και συγκεκριμένα δρομέας μεσαίων αποστάσεων (ημιαντοχής). Κέρδισε το αργυρό μετάλλιο στον δρόμο των 800 μέτρων στο Ευρωπαϊκό Πρωτάθλημα Στίβου 2024, στη Ρώμη.

## Ατομικά ρεκόρ
* 800 μέτρα: 1:44,35 (Βουδαπέστη 2023)
* 1.500 μέτρα: 3:36,12 (Ουέλβα 2023)
* 800 μ. κλειστού στίβου: 1:45,49 (Λυών 2024)
* 1.500 μ. κλειστού στίβου: 3:38,83 (Σαβαδέλ 2024)
* 3.000 μ. κλειστού στίβου: 8:00,33 (Σαν Σεμπαστιάν 2022)

## Παραπομπές


Κατηγορία:Ισπανοί αθλητές του στίβου
Κατηγορία:Δρομείς μεσαίων αποστάσεων
Κοινότητα Νέας Αγαθούπολης

Η **Κοινότητα Νέας Αγαθούπολης** συστάθηκε το 1934 με το ΦΕΚ 23Α - 18/01/1934 με την απόσπαση του οικισμού Νέα Αγαθούπολη από την κοινότητα Μεθώνης και τον ορισμό του ως έδρα της κοινότητας.

## Διατελέσαντες πρόεδροι της Κοινότητας Νέας Αγαθούπολης

## Παραπομπές
Νανά Καραγιάννη

Η **Νανά (Κωνσταντίνα) Καραγιάννη** (Κέρκυρα, 1979 - Αθήνα, 27 Ιουνίου 2017) ήταν παρουσιάστρια, ραδιοφωνική παράγωγος και δημοσιογράφος. 

Έπασχε φανερά από νευρική ανορεξία, από την οποία και πέθανε. Παρόλα αυτά, βοήθησε να ξεκινήσει η συζήτηση για αυτή τη διατροφική διαταραχή και ψυχική ασθένεια στα ΜΜΕ και κυρίως στις πρωινές τηλεοπτικές εκπομπές.

## Βιογραφία
Ξεκίνησε σε πολύ νεαρή ηλικία να εργάζεται αρχικά ως μοντέλο λέγοντας ψέματα για την ηλικία της (ήταν 15 ετών, ενώ δήλωνε 18). Η πρώτη της συνεργασία, που την έβαλε στο χώρο της ελληνικής τηλεόρασης και showbiz, ήταν με τον Δημήτρη Παπανώτα.

Η ασθένεια της ξεκίνησε στα τέλη του 2005 με το να βλέπει τον εαυτό της ως παχύσαρκο και παραμορφωμένο και έγινε εμφανές στους γύρω της το 2006. Αυτό είχε ως αποτέλεσμα να φτάσει και τα 25 κιλά, οπού τότε υπήρξε πιο αποστεωμένη από ποτέ. Πάλεψε με την νευρική ανορεξία 12 χρόνια, νοσηλεύτηκε αρκετές φορές, παρόλα αυτά δεν ολοκλήρωνε ποτέ την θεραπεία της.

Οι λόγοι που την οδήγησαν να νοσήσει δεν είναι βέβαιοι, καθώς η νευρική ανορεξία είναι μια πολυπαραγοντική ασθένεια. Παρόλα αυτά πιθανός λόγος μπορεί να ήταν η αμείλικτη στάση της τηλεόρασης στις εύσωμες γυναίκες της εποχής και στην ανάγκη της Καραγιάννη να νιώσει αποδεχτή στο χώρο εργασίας της. Ακόμα πιθανός λόγος να ήταν τα δύσκολα παιδικά χρονιά που είχε βιώσει η Καραγιάννη και η έλλειψη αγάπης που εισέπραξε τότε .Όπως είχε δηλώσει και ο πρώην άντρας της όταν ερωτήθηκε μετά τον θάνατο της, «η Νανά είχε όλα τα φόντα για να νοσήσει». Η ίδια στην τελευταία γραπτή της συνέντευξη θα έλεγε: «Να τα αγαπάτε τα παιδιά σας όσα κιλά κι αν έχουν, να μην τα πιέζετε ποτέ με το φαγητό και να τους λέτε πάντα ποσό όμορφα είναι».

Απεβίωσε σε ηλικία 38 ετών, στις 27 Ιουνίου 2017.

Με τη διαθήκη της, η Καραγιάννη όριζε κληρονόμο της την Αναστασία, συγκάτοικό της στο κέντρο όπου είχε νοσηλευτεί για πρώτη φορά, στην οποία άφησε αρκετές χιλιάδες ευρώ, που είχε αποταμιευμένα. Η κληρονόμος της διαθήκης, όταν ρωτήθηκε σε συνέντευξη εάν το γεγονός ότι η Νανά άφησε αυτή ως μοναδική κληρονόμο είχε εκδικητικό κίνητρο προς την οικογένεια της, είχε συμφωνήσει αμήχανα.

## Παραπομπές


Κατηγορία:Ελληνίδες τηλεπαρουσιάστριες
Κατηγορία:Έλληνες ραδιοφωνικοί παραγωγοί
Βικτόρια Χάντσον

Η **Βικτόρια Χάντσον** (αγγλ. *Victoria Hudson*, γενν. 28 Μαΐου 1996) είναι Αυστριακή αθλήτρια του στίβου, και συγκεκριμένα ακοντίστρια. Γεννήθηκε στην Αυστρία από Άγγλο πατέρα και Αυστριακή μητέρα, και σπούδασε στο Πανεπιστήμιο της Βιέννης.

Πρωτοεμφανίσθηκε σε μεγάλο διεθνή αγώνα στην κατηγορία των γυναικών για πρώτη φορά στο Παγκόσμιο Πρωτάθλημα Στίβου 2019, αλλά κατέλαβε μόλις την 31η θέση. Στους Ολυμπιακούς Αγώνες του Τόκιο (που έγιναν το 2021 εξαιτίας της πανδημίας του κορονοϊού) σημείωσε επίδοση κατά 6,1 μέτρα μεγαλύτερη, αλλά κατέλαβε μόλις την 21η θέση. Το μεγάλο «ξεπέταγμά» της έγινε στο Ευρωπαϊκό Πρωτάθλημα Στίβου 2024, στη Ρώμη, όπου με την πρώτη της βολή στον τελικό έστειλε το ακόντιο στα 64,62 μέτρα, 8 εκατοστά λιγότερο από το ατομικό ρεκόρ της, κερδίζοντας το χρυσό μετάλλιο. Αυτό ήταν το πρώτο χρυσό μετάλλιο για την Αυστρία στους Πανευρωπαϊκούς Αγώνες Στίβου μετά το 1971.

## Παραπομπές


Κατηγορία:Αυστριακοί αθλητές του στίβου
Κατηγορία:Ακοντιστές
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κέρι Αν Γουέλς

Η **Κέρι Αν Γουέλς** (Kerry Anne Wells, γεννημένη 25 Σεπτεμβρίου 1951) είναι  Αυστραλή σχεδιάστρια μόδας, συγγραφέας, σχολιάστρια, παρουσιάστρια ειδήσεων και Μις Υφήλιος το 1972.

Το 1972 εκπροσώπησε την χώρα της στον διαγωνισμό Μις Υφήλιος που πραγματοποιήθηκε στο Cerromar Beach Hotel του Ντοράδο στο Πουέρτο Ρίκο. Κέρδισε τον τίτλο της Μις Υφήλιος και έγινε η πρώτη νικήτρια από την Αυστραλία.

## Παραπομπές

Κατηγορία:Μις Υφήλιος
Κατηγορία:Αυστραλοί μοντέλα
Περικλής Περικλέους

Ο **Περικλής** γιός του Περικλή  (γεν. περ. 445 π.Χ. - 406 π.χ.) ήταν στρατηγός των Αθηναίων.

Πατέρας του ήταν ο Περικλής και μητέρα του  η εταίρα Ασπασία. 

Ως νόθος γιος του Περικλή δεν είχε δικαιώματα Αθηναικού πολίτη, διότι ο πατέρας του ήταν μεν Αθηναίος, αλλά η μητέρα του ήταν Μηλισία. Όμως ο πατέρας του παρακάλεσε την βουλή των Αθηνών να αλλάξουν τον νόμο και έτσι απέκτησε τα Αθηναϊκά δικαιώματα.

Τριάντα χρόνια αργότερα βρήκε τραγικό τέλος, ήπιε το κώνιο και εκτελέστηκε για μια ψήφο από τους Αθηναίους.

## Πηγές

* Πλούταρχος, *Βιογραφίες* : *Περικλής* 37
* Ξενοφών, *Hellenica* 1,5,16; 1,6,29; 1,7,2; 1,7,16; 1,7,21
* Ξενοφών, *Απομνημονεύματα Σωκράτη* 3.5

## Βιβλιογραφία

* Franz Miltner, βλ&nbsp;v. Περικλής (2). Στο: *[[Εγκυκλοπαίδεια Πάουλυ-Βίσοβα|Pauly's Real Encyclopedia of Classical Antiquity]]* XIX 1, 1937, Col. 790–791.
Κατηγορία:Αρχαίοι Έλληνες
Ελληνικά ρεκόρ στην κολύμβηση

Οι **καλύτερες επιδόσεις** (χρόνοι) που έχουν σημειωθεί ποτέ στα σημερινά ολυμπιακά αγωνίσματα κολύμβησης από αθλητές και αθλήτριες που έχουν την '''ελληνική''' υπηκοότητα, γνωστές, ιδίως παλαιότερα, και ως **πανελλήνια ρεκόρ** στην κολύμβηση, δίνονται στους πίνακες που ακολουθούν. Στην κολύμβηση τηρούνται ξεχωριστά ρεκόρ για τους αγώνες σε κολυμβητική δεξαμενή (πισίνα) ολυμπιακών διαστάσεων, δηλαδή με μήκος 50 μέτρα (ρεκόρ που θεωρούνται τα σημαντικότερα), και τους αγώνες σε δεξαμενή μήκους 25 μέτρων (όπου οι χρόνοι είναι μικρότεροι). Εκτός αυτού, υπάρχουν πολλές ηλικιακές κατηγορίες ρεκόρ, αλλά εδώ παρατίθενται μόνο οι «γενικές» (*open*) κατηγορίες ανδρών και γυναικών, που περιλαμβάνουν τα καλύτερα ρεκόρ για το κάθε φύλο, ανεξαρτήτως ηλικίας.

* *Σημείωση: Η επικαιροποίηση συνεχίζεται με τις επιδόσεις του 2024.*

## Δεξαμενή 50 μέτρων
### Ρεκόρ ανδρών

### Ρεκόρ γυναικών

### Σε αγώνισμα ανδρών-γυναικών

## Παραπομπές


## Πηγές
* Κολύμβηση - Ρεκόρ στον ιστότοπο της Κολυμβητικής Ομοσπονδίας Ελλάδας

Ρεκορ ελλην
Μαρσέλ Ζάμπιτσερ

Ο **Μαρσέλ Ζάμπιτσερ** (*Marcel Sabitzer*, 17 Μαρτίου 1994) είναι Αυστριακός επαγγελματίας ποδοσφαιριστής που αγωνίζεται ως μέσος για την Μπορούσια Ντόρτμουντ και είναι ο αρχηγός της εθνικής ομάδας της Αυστρίας. Ως κεντρικός μέσος, μπορεί να παίξει σε πολλές θέσεις, όπως επιθετικός μέσος, αμυντικός μέσος, εξτρέμ και δεύτερος επιθετικός.

Ξεκίνησε την επαγγελματική του καριέρα στην Αυστρία με την Αντμίρα Βάκερ και τη Ραπίντ Βιέννης. Εντάχθηκε στη Λειψία το 2014 και δόθηκε δανεικός στη Ρεντ Μπουλ Σάλτσμπουργκ για μια σεζόν. Το 2021 υπέγραψε στην Μπάγερν Μονάχου για 16 εκατομμύρια ευρώ και το 2023 παραχωρήθηκε δανεικός στη Μάντσεστερ Γιουνάιτεντ. Από το καλοκαίρι του 2023 είναι παίκτης της Μπορούσια Ντόρτμουντ.

Εκπροσώπησε την Αυστρία σε διάφορες ομάδες νέων και έκανε το ντεμπούτο του με την ομάδα των ανδρών τον Ιούνιο του 2012 σε ηλικία 18 ετών. Έχει πάνω από 80 συμμετοχές με την ομάδα και έπαιξε στα Euro 2016, 2020 και 2024.

## Παραπομπές


Κατηγορία:Αυστριακοί ποδοσφαιριστές
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές Εθνικής Αυστρίας Κ21
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Β΄ Κατηγορίας Αυστρίας
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΦΚ Αντμίρα Βάκερ Μέντλινγκ
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Μπορούσια Ντόρτμουντ
Κατηγορία:Αυστριακοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024